Nyeste Skilderie af Kiøbenhavn, 1820-03-04
Hertugens Liig var allerede i Gaar (d. 15de, Dagen efter hans Mord) udstillet til offentlig Skue. Over 30,000 Mennesker bleve indladte fra Kl. 7 om Morgenen til Kl. 2. J Morgen, den 17de, udstilles han paa Parade, i et saakaldet gloende Kammer (chambre ardente), hvor Liget skal være at see i 9 Dage, inden det føres til St. Denis. Efterat Ligets offentlig Udstilling i Gaar var forbi og Portene til Louvre igjen lukkede, blev Louvel fra Conciergeriet ført op paa Slottet og ind i den Sal, hvor Hertugens Liig laae. Politiepræfecten med flere andre Herrer indfandt sig for at optage et Forhør. Det skal ikke være muligt at tænke sig en meere uforstyrret Ligegyldighed og Rolighed end den, hvormed Morderen gjennemgik denne Scene. To af Bladene fra idag (d. 16de) anføre eenstemmigen saaledes hans Svar. "Sp. Kiender De dette døde Legeme at være den Fyrstes Liig, som De har myrdet, Sv. Ja, jeg kjender det. Sp. Jeg opfordrer Dem endnu engang til at aabenbare Deres Medskyldiges Navn. Sv. Jeg har ingen. Sp. Dersom Menneskenes Retfærdighed ikke kan bringe Dem til at sige Sandheden, saa tænk paa Guds Retfærdighed. Sv. Gud er kun et Ord; han er aldrig kommen paa Jorden. Sp. Hvad har kunne drive Dem til at begaae en saa forbrydersk Handling? Sv. Om jeg ogsaa havde villet afholde mig derfra, kunde jeg dog ikke. Sp. Hvilken har Deres Bevæggrund været dertil Sv. Det skal være et Mønster for de Store i mit Land. Sp. Vedbliver De at sige, at Jngen har indgivet Dem Tanken paa denne Misgierning? Sv. Ja, dette er mit Svar; for Resten er jo Øvrigheden der, den maa gjøre sin Pligt, naar den troer jeg har Medskyldige, for at opdage dem." - Dette var Alt hvad man kunde bringe ud af dette kolde Umenneske, som Synet af den Fyrste, han havde myrdet, ikke rørte mere, end om han selv havde været livløs. Man bragte ham tilbage i Conciergeriet, hvor han Dag og Nat bevogtes af en Officier og to Skildvagter i Værelset, og hvor man desuden har givet ham en af de Tvangs=Trøier paa, der bruges for Afsindige, for at hindre ham fra ethvert Forsøg paa at skille sig ved Livet. Han vil snart blive ført i et andet Fængsel i Pairernes Pallads (Luxembourg), og hele Pairernes Kammer er den Domstol, der skal dømme ham. Forgjeves vilde jeg forsøge paa at skildre den Virkning, en saa afskyelig Forbrydelse allerede har frembragt. Paris er i tre Dage bleven ganske forandret. En mørk Stilhed har afløst den muntre Lystighed. Den skrækkelige Begivenhed, dens Følger og Omstændigheder, ere den eneste Gienstand for enhver Samtale. Det forekommer mig, som om jeg pludselig var kommen i en anden Stad og blandt andre Folk, og Forandringen er høist ubehagelig. - Hvilke Følger har ogsaa denne sørgelige Katastrophe allerede havt, og hvilke kan den endnu faae. Allerede har den Partiaand, der ulmer og gjærer i Frankrig, grebet en Leilighed til at give sig Luft, der indtraf i et høist betydende og kritisk Øieblik. Paa den ene Side har man seet de saakaldte Ultrarojalister at drive Yttringen af deres Had mod en af Kongen yndet Premierminister saavidt, at ikke blot et af deres Blade offentlig har beskyldt Grev Decates for at være den, som er Aarsag i Hertugen af Berrys Mord, men at en Deputeret af den høire Side i Kammeret i Gaar endog har nedlagt en omtrent ligelydende Anklage mod Ministeren i Kammeret. Paa den anden Side har man seet denne Minister Dagen efter den Begivenhed, der udbreder Forfærdelse over det hele Land, at indbringe tre kongelige Lovforslag (hvoraf det ene er det længe bebudede om Valg lovenes Forandring), der gaae ud paa deels at ophæve, deels at indskrænke tre af de vigtigste Bestanddele af den hidtilværende Forfatning i Frankrig. En overordentlig talrig Deel af Nationen har allerede lydeligt erklæret sig imod det første af disse Forslag. Hvis de andre to, hvoraf det ene ophæver den for et halv Aar siden sanctionerede Trykkefrihed og Censurfrihed for politiske Skrifter, og det andet giver Ministrene Magt til at lade arrestere enhver, som beskyldes for at conspirere mod Regjeringen og holde ham et Aar i Fængsel uden at stille ham for Domstolene, gaae igjennem i Kamrene: saa vil et heel forandret System i den franske Regjering fordre meget kraftige Forholdsregler for at udføre det. Et Ønske angaaende Skatterne. (Slutning; see forr. No.)¬